Formula 1 v roku 2019

Sezóna 2019 Formuly 1 je 70. ročníkom svetového šampionátu jazdcov a 60. ročníkom pohára konštruktérov. Začala 17. marca 2019 pretekmi v Austrálii a skončila 1. decembra 2019 v Abu Zabí.

Titul majstra sveta získal Lewis Hamilton, v poradí jeho šiesty a tretí po sebe. Pohár konštruktérov vyhral šiesty rok po sebe Mercedes.

Zloženie tímov

Jazdci prestupujúci do iného tímu
  Daniel Ricciardo:  Red Bull (2018) →  Renault (2019)
  Carlos Sainz Jr.:  Renault (2018) →  McLaren (2019)
  Pierre Gasly:  Toro Rosso (2018) →  Red Bull (2019)
  Kimi Räikkönen:  Ferrari (2018) →  Alfa Romeo (2019)
  Charles Leclerc:  Sauber (2018) →  Ferrari (2019)
  Lance Stroll:  Williams (2018) →  Racing Point (2019)

Jazdci vracajúci sa do F1
  Antonio Giovinazzi: nebol v F1 (2018) →  Alfa Romeo (2019)
  Daniil Kvyat: nebol v F1 (2018) →  Toro Rosso (2019)
  Robert Kubica: nebol v F1 (2018) →  Williams (2019)

Končiaci jazdci z predchádzajúcej sezóny
  Fernando Alonso:  McLaren (2018) → odchádza z F1 (2019)
  Stoffel Vandoorne:  McLaren (2018) → odchádza z F1 do Formuly E (2019)
  Marcus Ericsson:  Sauber (2018) → odchádza z F1 do IndyCar (2019)
  Esteban Ocon:  Force India (2018) → nebude pretekať v F1, zostáva ako rezervný jazdec Mercedesu (2019)

Noví jazdci
  Lando Norris: Formula 2 (2018) →  McLaren (2019)
  George Russell: Formula 2 (2018) →  Williams (2019)
  Alexander Albon: Formula 2 (2018) →  Toro Rosso (2019)

Tímové zmeny
  Red Bull: motory TAG Heuer (Renault R.E.17) (2018) → motory Honda (2019)

Zmeny v priebehu sezóny
  Pierre Gasly:  Red Bull (do VC Maďarska) →  Toro Rosso (od VC Belgicka)
  Alexander Albon:  Toro Rosso (do VC Maďarska) →  Red Bull (od VC Belgicka)

Kalendár

Oproti roku 2018 zostáva počet Veľkých cien nezmenený, no prvá VC sa bude konať o týždeň skôr a posledná VC o týždeň neskôr. Poradie si vymenili VC USA a VC Mexika.

Monoposty

Zmeny

Športové predpisy
 Oficiálny koniec pretekov bude signalizovaný svetelným panelom vyobrazením šachovnicovej vlajky, pričom signalizácia samotnou šachovnicovou vlajkou zostáva (reakcia na VC Kanady 2018, kedy hosť odmával záver pretekov šachovnicovou vlajkou o jedno kolo skôr).
 Bude zavedený bonusový bod v šampionáte pre jazdca, ktorý odjazdí najrýchlejšie kolo pretekov. Musí sa však v pretekoch umiestniť v prvej desiatke jazdcov.

Technické predpisy
 Za účelom zlepšenia predbiehania sa tímy dohodli na sérii aerodynamických zmien týkajúcich sa predných a zadných krídel. Tvar predného krídla bude upravený a zjednodušený tak, aby zmenil prúdenie vzduchu pozdĺž auta a znížil účinky aerodynamickej turbulencie. Otvor v zadnom krídle sa zvýši zo 65 mm na 85 mm, čím sa zvýši účinnosť DRS.
 Maximálne množstvo paliva, ktoré môže jazdec využiť počas pretekov sa zvýši zo 105 kg na 110 kg.
 Váha auta a váha jazdca budú merané samostatne. Očakáva sa stanovenie minimálnej váhy jazdca (približne na 80 kg), pričom jazdci, ktorí vážia menej budú musieť do auta pridať závažie, aby splnili minimálnu stanovenú hodnotu.

Bezpečnosť jazdcov
 Oddelenie bezpečnosti FIA vyvinulo špeciálne biometrické rukavice, ktoré bude musieť nosiť každý jazdec. Tieto rukavice budú odosielať dôležité údaje o životných funkciách jazdca zdravotnému tímu na trati.

Pneumatiky
Výhradným dodávateľom pneumatík pre rok 2019 bude Pirelli. S úmyslom zjednodušiť označenie pneumatík, budú slick pneumatiky odlíšené iba tromi farbami - mäkké (červené), stredné (žlté) a tvrdé (biele), v porovnaní s rokom 2018, kedy bolo farieb sedem. Zmesí však bude viac než tri, vzhľadom k rôznym špecifikáciam tratí, teda napr. mäkká zmes v Monaku nebude v skutočnosti tá istá zmes ako mäkká zmes v Silverstone alebo Suzuke. Prechodné a pneumatiky do mokra zostanú nezmenené.

Alokácia
Pirelli pre každé preteky vyberá tri zmesi (tvrdú "H", strednú "M" a mäkkú "S") z piatich dostupných tvrdostí (C1 je najtvrdšia, C5 najmäkšia). Tabuľka nižšie uvádza výber zmesí pneumatík a ich farebné označenie pre jednotlivé preteky. Pneumatiky do morka a prechodné pneumatiky sú dostupné počas všetkých Veľkých cien.

Pre európske preteky sa zmesy pneumatík vyberajú 8 týždňov vopred a pre ostatné preteky mimo Európy 14 týždňov vopred.

Kvalifikácia
Nasledujúca tabuľka uvádza porovnanie tímových kolegov v kvalifikácii.

Výsledky a umiestnenie

Výsledky

Bodovací systém

Majstrovstvá sveta jazdcov

Pohár konštruktérov

Poznámky

Referencie

 
Šport v 2019